На основу члана 4. става 5. Закона о ученичком и студентском стандарду („Сл. гласник РС“ бр. 18/2010 и 55/2013 и 27/2018 ), члана 32. Правилника о смештају и исхрани ученика и студената („Сл. гласник РС“ бр. 36/2010 и 55/2012), Конкурса за пријем студената високошколских установа у Републици Србији у установе за смештај и исхрану студената за школску 2018/2019. годину, Записника Комисије за пријем у дом број 360-3280/2018-01 од 08.10.2018. године и члана 43. Статута Студентског центра Чачак број 110-1555/2010-01,110-401/2011-01, 110-500/2017-01 и 110-678/2018-01, директор Студентског центра Чачак доноси

О Д Л У К У

Проглашавају се посебне ранг листе студената прве године студија из осетљивих друштвених група – студенти из једнородитељске породице, студенти са инвалидитетом и реконвалесценти, студенти из материјално угрожених породица, и студенти избеглице и расељена лица, за 2018/2019. годину и исте се објављују на интернет адреси Студентског центра Чачак као и на огласној табли Центра.

Право на смештај у установу Студентски центар Чачак остварују студенти из става 1. одлуке који се налазе на посебним ранг листама за пријем на смештај у установу Студентски центар Чачак, у оквиру наменски опредељених капацитета.

Усељење студената који су остварили право на смештај је од уторка 09.10.2018. године до петка 12.10.2018 године.

Студенти који се не уселе у назначеном року сматраће се да су се одрекли од права на смештај у дому.

Ова одлука је коначна.

 Директор

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Јововић

* интернет адреса Центра,
* огласна табла Центра,
* а/а.